CELEX: 32022R0930
Language: ro
Date: 2022-03-10 00:00:00
Title: Regulamentul delegat (UE) 2022/930 al Comisiei din 10 martie 2022 de completare a Regulamentului (UE) nr. 600/2014 al Parlamentului European și al Consiliului prin specificarea taxelor aplicabile supravegherii de către Autoritatea Europeană pentru Valori Mobiliare și Piețe a furnizorilor de servicii de raportare a datelor

17.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 162/1
               
            
         REGULAMENTUL DELEGAT (UE) 2022/930 AL COMISIEI
         din 10 martie 2022
         de completare a Regulamentului (UE) nr. 600/2014 al Parlamentului European și al Consiliului prin specificarea taxelor aplicabile supravegherii de către Autoritatea Europeană pentru Valori Mobiliare și Piețe a furnizorilor de servicii de raportare a datelor
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (1), în special articolul 38n alineatul (3),
         întrucât:
         
                     (1)
                  
                  
                     Având în vedere dimensiunea transfrontalieră a prelucrării datelor pe piață, calitatea datelor și necesitatea de a realiza economii de scară și de a evita impactul advers al potențialelor divergențe atât asupra calității datelor, cât și asupra sarcinii furnizorilor de servicii de raportare a datelor, Regulamentul (UE) 2019/2175 al Parlamentul European și al Consiliului (2) a transferat competențele de autorizare și de supraveghere în ceea ce privește activitățile furnizorilor de servicii de raportare a datelor în cadrul Uniunii către Autoritatea Europeană pentru Valori Mobiliare și Piețe („ESMA”).
                  
               
                     (2)
                  
                  
                     Este important să se specifice taxele pe care ESMA le poate percepe în ceea ce privește depunerea unei cereri de autorizare de către furnizorii de servicii de raportare a datelor, precum și taxele privind autorizarea și supravegherea acestora.
                  
               
                     (3)
                  
                  
                     Taxele percepute de la furnizorii de servicii de raportare a datelor vizează recuperarea integrală a costurilor suportate de ESMA legate de autorizarea și supravegherea furnizorilor de servicii de raportare a datelor. Activitățile de supraveghere includ evaluarea competențelor și a adecvării membrilor organului de conducere, supravegherea respectării cerințelor organizatorice de către furnizorii de servicii de raportare a datelor, exercitarea competențelor de a solicita informații, de a efectua investigații și de a realiza inspecții la fața locului, precum și impunerea de măsuri de supraveghere. ESMA își evaluează anual bugetul.
                  
               
                     (4)
                  
                  
                     Taxele percepute pentru activitățile ESMA legate de furnizorii de servicii de raportare a datelor ar trebui să fie stabilite la un nivel care să evite acumularea unui deficit sau a unui excedent semnificativ. În cazul în care există un excedent sau un deficit semnificativ recurent, nivelul taxelor ar trebui revizuit.
                  
               
                     (5)
                  
                  
                     Un furnizor de servicii de raportare a datelor ar trebui să transmită cererea sa ESMA pentru a asigura aplicarea armonizată a criteriilor de derogare. În prima etapă a depunerii cererii, ESMA ar trebui să stabilească dacă un furnizor de servicii de raportare a datelor este eligibil pentru derogare de la supravegherea ESMA. În cazul aplicării criteriilor de derogare, ESMA ar trebui să transmită cererea autorității naționale competente. ESMA nu ar trebui să perceapă nicio taxă în acest caz. Taxele fixe legate de autorizarea de către ESMA ar trebui să cuprindă o taxă de cerere, care ar trebui să se refere la evaluarea caracterului complet al unei cereri, și o taxă de autorizare. Procesul de autorizare ar trebui finalizat în termen de șase luni.
                  
               
                     (6)
                  
                  
                     ESMA evaluează dacă furnizorii de servicii de raportare a datelor care au primit deja autorizare la nivel național începând cu 1 ianuarie 2022 vor intra în sfera supravegherii ESMA și îi informează pe furnizorii de servicii de raportare a datelor respectivi. Furnizorii de servicii de raportare a datelor care sunt deja autorizați la nivel național nu ar trebui să facă obiectul unei reautorizări din partea ESMA. Aceștia respectă deja cerințele aplicabile furnizorilor de servicii de raportare a datelor și nu ar trebui să li se perceapă taxe pentru reluarea procesului de autorizare de către ESMA.
                  
               
                     (7)
                  
                  
                     Taxele anuale percepute de ESMA ar trebui să acopere toate activitățile legate de furnizorii de servicii de raportare a datelor. ESMA ar trebui să își evalueze anual bugetul de supraveghere aferent fiecărui tip de furnizor de servicii de raportare a datelor și să perceapă fiecăruia o taxă proporțională cu veniturile sale în comparație cu veniturile totale ale tuturor furnizorilor de servicii de raportare a datelor de același tip. Veniturile legate de activități direct auxiliare serviciilor de bază ale furnizorilor de servicii de raportare a datelor ar trebui incluse în calculul cifrei de afaceri aplicabile, în măsura în care este probabil ca acestea să aibă un impact asupra supravegherii de către ESMA a furnizorilor de servicii de raportare a datelor și acestea nu fac deja obiectul unor activități de supraveghere separate. O taxă minimă pentru mecanismele de publicare aprobate (APA) și pentru mecanismele de raportare aprobate (ARM) acoperă costurile fixe aferente cererilor de informații, monitorizării continue și investigațiilor. Taxa anuală se aplică pe an calendaristic.
                  
               
                     (8)
                  
                  
                     ESMA poate delega sarcini de supraveghere autorităților naționale competente, caz în care autoritățile naționale competente ar trebui să fie rambursate de ESMA pentru costurile suportate.
                  
               
                     (9)
                  
                  
                     Întrucât informațiile privind supravegherea bazată pe costuri sunt dificil de colectat pentru supraveghere în 2022, este esențial să se prevadă o dispoziție tranzitorie cu o metodă de calcul pentru o taxă fixă care să se aplice în primul an al supravegherii de către ESMA și care să se bazeze pe date obiective și ușor de obținut. În vederea respectării principiului proporționalității, ar trebui făcută o distincție între furnizorii de servicii de raportare a datelor prin utilizarea numărului de tranzacții ca indicator al relevanței fiecărui furnizor de servicii de raportare a datelor în raport cu toți furnizorii de servicii de raportare a datelor. Calculul pentru stabilirea taxei de supraveghere per furnizor de servicii de raportare a datelor pentru 2022 ar trebui să se bazeze pe informațiile furnizate de autoritățile naționale competente cu privire la tranzacțiile publicate sau raportate de APA-uri și ARM-uri în prima jumătate a anului 2021 și ar trebui să facă distincția între furnizorii de servicii de raportare a datelor mai mari și cei mai mici.
                  
               
                     (10)
                  
                  
                     Conturile auditate pentru furnizorii de servicii de raportare a datelor vor deveni obligatorii numai după ce ESMA a preluat supravegherea furnizorilor de servicii de raportare a datelor. Prin urmare, este necesar să se prevadă o dispoziție tranzitorie pentru a ajusta metoda de calcul a veniturilor pentru 2023, conform căreia plata taxei anuale de supraveghere pentru 2023 se bazează mai întâi pe informații privind conturile neauditate din primele șase luni ale anului 2022. Într-o a doua etapă, ar trebui să existe un mecanism de corecție care să bazeze taxa pe conturile auditate pentru întregul an 2022.
                  
               
                     (11)
                  
                  
                     Pentru a asigura buna funcționare a noului cadru de supraveghere pentru furnizorii de servicii de raportare a datelor, astfel cum a fost prevăzut la articolul 4 din Regulamentul (UE) 2019/2175, prezentul regulament ar trebui să intre în vigoare de urgență,
                  
               ADOPTĂ PREZENTUL REGULAMENT:
         
            Articolul 1
            Definiție
            În sensul prezentului regulament, „furnizor de servicii de raportare a datelor” înseamnă un mecanism de publicare aprobat sau un mecanism de raportare aprobat, astfel cum este definit la articolul 2 alineatul (1) punctul 34, respectiv la articolul 2 alineatul (1) punctul 36 din Regulamentul (UE) nr. 600/2014.
         
         
            Articolul 2
            Taxele de cerere și de autorizare
            În cazul în care un furnizor de servicii de raportare a datelor solicită autorizația de a furniza servicii de raportare a datelor, acesta plătește:
            
                        (a)
                     
                     
                        pentru APA-uri și ARM-uri, o taxă de cerere de 20 000 EUR pentru prima cerere și de 10 000 EUR pentru fiecare cerere ulterioară de autorizare a unor servicii suplimentare de raportare a datelor, în cazul în care solicitantul nu beneficiază de o derogare în conformitate cu Regulamentul delegat (UE) 2022/466 al Comisiei (3) privind criteriile de derogare;
                     
                  
                        (b)
                     
                     
                        pentru APA-uri și ARM-uri, o taxă de autorizare de 80 000 EUR pentru prima autorizație și de 40 000 EUR pentru fiecare autorizare ulterioară a unor servicii suplimentare de raportare a datelor, în cazul în care solicitantul nu beneficiază de o derogare în conformitate cu Regulamentul delegat (UE) 2022/466.
                     
                  
         
            Articolul 3
            Taxele anuale de supraveghere
            
               (1)   Unui furnizor de servicii de raportare a datelor care face obiectul supravegherii ESMA i se percepe o taxă anuală de supraveghere.
            
            
               (2)   Taxa anuală totală de supraveghere și taxa anuală de supraveghere pentru un anumit furnizor de servicii de raportare a datelor se calculează după cum urmează:
               
                           (a)
                        
                        
                           taxa anuală totală de supraveghere pentru un anumit exercițiu (n) este valoarea estimată a cheltuielilor legate de supravegherea activităților desfășurate de furnizorii de servicii de raportare a datelor în temeiul Regulamentului (UE) nr. 600/2014, astfel cum este înscrisă în bugetul ESMA pentru anul respectiv;
                        
                     
                           (b)
                        
                        
                           taxa anuală de supraveghere aplicată furnizorului de servicii de raportare a datelor pentru un anumit exercițiu (n) este taxa anuală de supraveghere totală stabilită în temeiul literei (a), împărțită între toți furnizorii de servicii de raportare a datelor autorizați în exercițiul (n), proporțional cu cifra lor de afaceri aplicabilă calculată în temeiul articolului 4.
                        
                     
            
               (3)   În niciun caz un APA sau un ARM autorizat de ESMA nu plătește o taxă anuală de supraveghere mai mică de 30 000 EUR.
               În cazul în care o entitate face obiectul unor taxe minime de supraveghere pentru mai multe servicii de raportare a datelor, entitatea respectivă plătește taxa minimă de supraveghere pentru fiecare serviciu furnizat.
            
            
               (4)   Prin derogare de la alineatele (2) și (3), taxa pentru primul an se calculează prin reducerea taxei de autorizare menționate la articolul 2 alineatul (1) litera (b), înmulțind-o cu un factor egal cu numărul de zile dintre prima zi de autorizare și ultima zi din an, împărțit la numărul total de zile din anul respectiv. Așadar, aceasta se calculează astfel:
               
                  taxa pentru primul an aplicată furnizorului de servicii de raportare a datelor = Min (taxa de autorizare, taxa de autorizare * coeficient)
               
               
                  L1622022RO3110120220613RO0006.0001331342PROIECTRECOMANDAREA NR. 1/2022 A CONSILIULUI DE ASOCIERE UE-EGIPTdin …de aprobare a Priorităților parteneriatului UE-Egipt în perioada 2021-2027CONSILIUL DE ASOCIERE UE-EGIPT,având în vedere Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte,întrucât:(1)Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte (denumit în continuare acordul) a fost semnat la 25 iunie 2001 și a intrat în vigoare la 1 iunie 2004.(2)Prin articolul 76 din acord se acordă Consiliului de asociere UE-Egipt competența de a lua decizii în scopul realizării obiectivelor acordului, precum și de a formula recomandări adecvate.(3)În temeiul articolului 86 din acord, părțile adoptă toate măsurile generale sau speciale necesare îndeplinirii obligațiilor care le revin în temeiul acordului și se asigură că sunt îndeplinite obiectivele fixate în acord.(4)Revizuirea politicii europene de vecinătate a propus o nouă etapă de cooperare cu țările partenere, care să determine un sentiment mai puternic de implicare și responsabilitate de către ambele părți.(5)Uniunea Europeană și Egipt au convenit să își consolideze parteneriatul prin stabilirea unui ansamblu de priorități pentru perioada 2021-2027 (denumite în continuare Prioritățile parteneriatului UE-Egipt în perioada 2021-2027), cu scopul de a aborda provocările comune cu care se confruntă Uniunea și Egiptul și de a promova interesele comune.(6)Părțile la acord au convenit asupra textului Priorităților parteneriatului UE-Egipt în perioada 2021-2027, care vor sprijini punerea în aplicare a acordului, punând accentul pe cooperarea cu privire la o serie de interese comune identificate împreună,RECOMANDĂ:Articolul 1Consiliul de asociere recomandă părților la acord să pună în aplicare Prioritățile parteneriatului UE-Egipt în perioada 2021-2027 astfel cum figurează în anexa la prezenta recomandareÎn atenția delegațiilor: a se vedea documentul ST 8663/2022 ADD1..Articolul 2Prioritățile parteneriatului UE-Egipt în perioada 2021-2027 înlocuiesc Prioritățile parteneriatului UE-Egipt a căror punere în aplicare a fost recomandată prin Recomandarea nr. 1/2017 a Consiliului de asociereRecomandarea nr. 1/2017 a Consiliului de asociere UE-Egipt din 25 iulie 2017 de aprobare a Priorităților parteneriatului UE-Egipt (JO UE L 255, 3.1.2017, p. 26)..Articolul 3Prezenta recomandare intră în vigoare la data adoptării.Adoptată la …, …Pentru Consiliul de asociere UE-EgiptPreședintele
               În cazul în care un furnizor de servicii de raportare a datelor este autorizat în luna decembrie, acesta nu plătește taxa de supraveghere pentru primul an.
            
            
               (5)   Prin derogare de la alineatele (2) și (3), în cazul în care reevaluarea menționată la articolul 1 alineatul (3) din Regulamentul delegat (UE) 2022/466 duce la aplicarea unei derogări de la supravegherea de către ESMA a unui furnizor de servicii de raportare a datelor, taxa anuală de supraveghere pentru anul în care se aplică derogarea se calculează numai pentru cele 5 luni din anul respectiv în care ESMA continuă să fie autoritatea de supraveghere a furnizorului de servicii de raportare a datelor în cauză, în conformitate cu articolul 1 alineatul (4) din Regulamentul delegat (UE) 2022/466.
            
         
         
            Articolul 4
            Cifra de afaceri aplicabilă
            
               (1)   Furnizorii de servicii de raportare a datelor dețin conturi auditate în sensul prezentului regulament, care fac distincție între cel puțin următoarele:
               
                           (a)
                        
                        
                           veniturile generate din serviciile ARM-ului;
                        
                     
                           (b)
                        
                        
                           veniturile generate din serviciile APA-ului;
                        
                     
                           (c)
                        
                        
                           veniturile generate din servicii auxiliare activităților ARM-ului;
                        
                     
                           (d)
                        
                        
                           veniturile generate din servicii auxiliare activităților APA-ului.
                        
                     
            
               (2)   Cifra de afaceri aplicabilă a unui furnizor de servicii de raportare a datelor pentru un anumit exercițiu (n) este suma dintre:
               
                           (a)
                        
                        
                           veniturile sale generate din funcțiile de bază legate de furnizarea de servicii ale ARM-ului sau APA-ului pe baza conturilor auditate aferente exercițiului (n-2) sau, în cazul în care nu sunt încă disponibile, aferente exercițiului anterior (n-3) și
                        
                     
                           (b)
                        
                        
                           veniturile sale aplicabile generate din servicii auxiliare pe baza conturilor auditate aferente exercițiului (n-2) sau, în cazul în care nu sunt încă disponibile, aferente exercițiului anterior (n-3),
                           împărțită la suma dintre:
                        
                     
                           (c)
                        
                        
                           veniturile totale ale tuturor ARM-urilor sau APA-urilor autorizate generate din funcțiile de bază legate de furnizarea de servicii ale ARM-ului sau APA-ului pe baza contului auditat aferente exercițiului (n-2) sau, în cazul în care acestea nu sunt încă disponibile, aferente exercițiului anterior (n-3) și
                        
                     
                           (d)
                        
                        
                           veniturile totale aplicabile generate din serviciile auxiliare ale tuturor ARM-urilor sau APA-urilor pe baza conturilor auditate aferente exercițiului (n-2) sau, în cazul în care acestea nu sunt încă disponibile, aferente exercițiului anterior (n-3).
                        
                     
            
               (3)   În cazul în care furnizorul de servicii de raportare a datelor nu a efectuat tranzacții pe parcursul întregului exercițiu (n-2), cifra sa de afaceri aplicabilă se estimează conform formulei prevăzute la alineatul (2) prin extrapolarea, pentru furnizorul de servicii de raportare a datelor, a valorilor calculate pentru numărul de luni în care furnizorul de servicii de raportare a datelor a efectuat tranzacții în exercițiul (n-2) raportat la întregul exercițiu (n-2).
            
            
               (4)   Furnizorii de servici de raportare a datelor furnizează anual ESMA conturile auditate menționate la alineatul (1). Documentele sunt prezentate ESMA prin mijloace electronice până la data de 30 septembrie a fiecărui exercițiu (n-1). În cazul în care un furnizor de servicii de raportare a datelor este autorizat după 30 septembrie, acesta furnizează cifrele imediat după autorizare și până la sfârșitul anului de autorizare.
            
         
         
            Articolul 5
            Modalități generale de plată
            
               (1)   Toate taxele se plătesc în euro. Acestea se plătesc conform dispozițiilor de la articolele 6 și 7.
            
            
               (2)   Orice întârziere a plăților atrage după sine dobânda penalizatoare prevăzută la articolul 99 din Regulamentul (UE, Euratom) 2018/1046 al Parlamentului European și al Consiliului (4).
            
         
         
            Articolul 6
            Plata taxelor de cerere și de autorizare
            
               (1)   Taxele de cerere, de autorizare sau de prelungire a autorizării se percep în momentul în care furnizorul de servicii de raportare a datelor depune cererea și se plătesc integral în termen de 30 de zile de la data emiterii facturii ESMA.
            
            
               (2)   În cazul în care un furnizor de servicii de raportare a datelor decide să își retragă cererea de autorizare înainte ca ESMA să adopte decizia sa motivată de autorizare sau de refuz al autorizării, taxele de cerere sau de autorizare nu se rambursează.
            
         
         
            Articolul 7
            Plata taxelor anuale de supraveghere
            
               (1)   Taxa anuală de supraveghere menționată la articolul 3 se percepe la începutul fiecărui an calendaristic și este plătită integral către ESMA în primele trei luni ale anului respectiv. ESMA transmite o factură în care specifică valoarea totală a taxei de supraveghere cel târziu cu treizeci de zile înainte de data de plată finală. Taxele se calculează pe baza celor mai recente informații disponibile privind taxele anuale.
            
            
               (2)   În cazul în care un furnizor de servicii de raportare a datelor decide să își retragă autorizația, taxele de cerere sau de autorizare nu se rambursează.
            
         
         
            Articolul 8
            Rambursarea aplicabilă autorităților naționale competente
            
               (1)   În cazul delegării de sarcini de către ESMA autorităților naționale competente, autoritatea națională competentă nu recuperează costurile suportate în îndeplinirea atribuțiilor de supraveghere delegate de ESMA direct de la furnizorul de servicii de raportare a datelor.
            
            
               (2)   ESMA rambursează autorității competente costurile efective suportate în urma desfășurării de activități în temeiul Regulamentului (UE) nr. 600/2014, în special ca urmare a delegării de sarcini în conformitate cu articolul 38o din Regulamentul (UE) nr. 600/2014.
            
            
               (3)   ESMA se asigură că costurile care trebuie rambursate autorităților naționale competente îndeplinesc următoarele condiții:
               
                           (a)
                        
                        
                           acestea ar trebui să fie convenite anterior între ESMA și autoritatea națională competentă;
                        
                     
                           (b)
                        
                        
                           acestea ar trebui să fie proporționale cu cifra de afaceri a furnizorului relevant de servicii de raportare a datelor; și
                        
                     
                           (c)
                        
                        
                           acestea nu ar trebui să depășească valoarea totală a taxelor de supraveghere plătite de furnizorul relevant de servicii de raportare a datelor.
                        
                     
            
               (4)   Orice delegare de sarcini de către ESMA către autoritățile naționale competente se stabilește în mod independent, poate fi revocată în orice moment și nu afectează cuantumul taxelor percepute de la un anumit furnizor de servicii de raportare a datelor.
            
         
         
            Articolul 9
            Dispoziție tranzitorie pentru 2022
            
               (1)   În scopul calculării taxei anuale de supraveghere aplicabile furnizorilor de servicii de raportare a datelor aflați sub supravegherea ESMA pentru anul 2022, ESMA colectează o taxă fixă, pe baza următoarelor calcule:
               
                           (a)
                        
                        
                           350 000 EUR pentru APA-urile care au publicat tranzacții ce au reprezentat mai mult de 10 % din numărul total de tranzacții publicate ale tuturor APA-urilor autorizate, fie pentru instrumente de capitaluri proprii, fie pentru alte instrumente decât cele de capitaluri proprii, în primele 6 luni ale anului 2021, astfel cum au fost raportate de autoritatea competentă în cauză;
                        
                     
                           (b)
                        
                        
                           50 000 EUR pentru APA-urile care au publicat tranzacții ce au reprezentat mai puțin de 10 % din numărul total de tranzacții publicate ale tuturor APA-urilor autorizate, fie pentru instrumente de capitaluri proprii, fie pentru alte instrumente decât cele de capitaluri proprii, în primele 6 luni ale anului 2021, astfel cum au fost raportate de autoritatea competentă în cauză;
                        
                     
                           (c)
                        
                        
                           650 000 EUR pentru ARM-urile care au transmis rapoarte de tranzacție autorității competente relevante ce au reprezentat peste 10 % din numărul total de rapoarte de tranzacție transmise autorităților competente de către toate ARM-urile autorizate în primele 6 luni ale anului 2021, astfel cum au fost raportate de autoritatea competentă în cauză;
                        
                     
                           (d)
                        
                        
                           50 000 EUR pentru ARM-urile care au transmis rapoarte de tranzacție autorității competente relevante ce au reprezentat mai puțin de 10 % din numărul total de rapoarte de tranzacție transmise autorităților competente de către toate ARM-urile autorizate în primele 6 luni ale anului 2021, astfel cum au fost raportate de autoritatea competentă în cauză.
                        
                     
            
               (2)   ESMA furnizează APA-urilor și ARM-urilor în cauză o factură în care specifică cuantumul integral al taxelor pentru 2022 cât mai repede posibil din punct de vedere practic după ce prezentul regulament a început să se aplice și cel târziu cu treizeci de zile înainte de data de plată finală.
            
         
         
            Articolul 10
            Dispoziție tranzitorie pentru 2023
            
               (1)   De la 1 ianuarie 2023, furnizorilor de servicii de raportare a datelor supravegheați de ESMA li se percepe o taxă anuală de supraveghere pentru 2023 calculată în conformitate cu articolul 3. Cu toate acestea, în sensul articolului 4 alineatul (2), cifra de afaceri aplicabilă a furnizorilor de servicii de raportare a datelor se calculează în conformitate cu alineatul (2).
            
            
               (2)   În sensul alineatului (1), cifra de afaceri aplicabilă a unui furnizor de servicii de raportare a datelor este suma dintre:
               
                           (a)
                        
                        
                           veniturile furnizorului de servicii de raportare a datelor generate de funcțiile de bază legate de furnizarea de servicii ARM sau APA în primele 6 luni ale anului 2022 și
                        
                     
                           (b)
                        
                        
                           veniturile furnizorului de servicii de raportare a datelor generate de serviciile auxiliare activităților ARM sau APA în primele 6 luni ale anului 2022,
                           împărțită la suma dintre:
                        
                     
                           (c)
                        
                        
                           veniturile totale ale tuturor ARM-urilor sau APA-urilor autorizate generate de funcțiile de bază legate de furnizare de servicii ARM sau APA în primele 6 luni ale anului 2022 și
                        
                     
                           (d)
                        
                        
                           veniturile totale generate de serviciile auxiliare activităților ARM sau APA ale tuturor ARM-urilor și APA-urilor în primele 6 luni ale anului 2022.
                        
                     Până la 30 septembrie 2022, furnizorii de servicii de raportare a datelor informează ESMA cu privire la cuantumul veniturilor generate de funcțiile de bază legate de furnizarea de servicii ARM sau APA în primele 6 luni ale anului 2022 și cu privire la cuantumul veniturilor din serviciile auxiliare activităților ARM sau APA în primele 6 luni ale anului 2022.
            
            
               (3)   De îndată ce devin disponibile conturile auditate pentru anul 2022, furnizorii de servicii de raportare a datelor menționați la alineatul (1) raportează imediat respectivele conturi auditate ESMA, în conformitate cu articolul 4 alineatul (1).
            
            
               (4)   ESMA calculează dacă există vreo diferență între taxa anuală de supraveghere pentru 2023 plătită de furnizorii de servicii de raportare a datelor în conformitate cu alineatul (2) și taxa anuală de supraveghere datorată pentru 2023, calculată pe baza conturilor auditate primite în conformitate cu alineatul (3).
            
            
               (5)   ESMA transmite furnizorilor de servicii de raportare a datelor o primă factură în care specifică cuantumul taxei de supraveghere pentru 2023, astfel cum este menționată la alineatul (2), cel târziu cu treizeci de zile înainte de data de plată finală.
               Atunci când informațiile menționate la alineatul (3) sunt disponibile pentru toți furnizorii de servicii de raportare a datelor, ESMA transmite furnizorilor de servicii de raportare a datelor o a doua factură în care specifică valoarea finală a taxei de supraveghere pentru 2023, pe baza calculului menționat la alineatul (4). ESMA transmite furnizorilor de servicii de raportare a datelor factura respectivă cel târziu cu treizeci de zile înainte de data de plată finală.
            
         
         
            Articolul 11
            Intrare în vigoare și data aplicării
            Prezentul regulament intră în vigoare și se aplică în a treia zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 martie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 173, 12.6.2014, p. 84.
         
            (2)  Regulamentul (UE) 2019/2175 al Parlamentului European și al Consiliului din 18 decembrie 2019 de modificare a Regulamentului (UE) nr. 1093/2010 de instituire a Autorității europene de supraveghere (Autoritatea bancară europeană), a Regulamentului (UE) nr. 1094/2010 de instituire a Autorității europene de supraveghere (Autoritatea europeană de asigurări și pensii ocupaționale), a Regulamentului (UE) nr. 1095/2010 de instituire a Autorității europene de supraveghere (Autoritatea europeană pentru valori mobiliare și piețe), a Regulamentului (UE) nr. 600/2014 privind piețele instrumentelor financiare, a Regulamentului (UE) 2016/1011 privind indicii utilizați ca indici de referință în cadrul instrumentelor financiare și al contractelor financiare sau pentru a măsura performanțele fondurilor de investiții și a Regulamentului (UE) 2015/847 privind informațiile care însoțesc transferurile de fonduri (JO L 334, 27.12.2019, p. 1).
         
            (3)  Regulamentul delegat (UE) 2022/466 al Comisiei din 17 decembrie 2021 de completare a Regulamentului (UE) nr. 600/2014 al Parlamentului European și al Consiliului prin specificarea criteriilor de derogare de la principiul conform căruia mecanismele de publicare aprobate și mecanismele de raportare aprobate sunt supravegheate de Autoritatea Europeană pentru Valori Mobiliare și Piețe (JO L 96, 24.3.2022, p. 1).
         
            (4)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).